PMIndiaData/PMIndiaSum huggingface dataset:
पंतप्रधान नरेंद्र मोदी यांच्या उपस्थितीत श्री गुरु गोविंद सिंगजी महाराज यांच्या 350 व्या जयंती दिनाचा पाटणा येथे कार्यक्रम

पंतप्रधान नरेंद्र मोदी यांच्या उपस्थितीत श्री गुरु गोविंद सिंगजी महाराज यांच्या 350 व्या जयंती दिनाचा कार्यक्रम आज पाटणा येथे पार पडला. याप्रसंगी गुरू गोविंद सिंग यांच्या स्मृतिप्रित्यर्थ टपाल तिकिटाचे प्रकाशन करण्यात आले. गुरू गोविंद सिंग यांनी आपल्याकडील प्रचंड ज्ञानाचा विचार शिकवणुकीतून मांडला. असंख्य लोकांना त्यांच्या विचारांनी, कल्पनांनी प्रेरणा दिली. समाजातील भेदाभेद गुरू गोविंद सिंगांना अमान्य होता. ते सर्वांना समान वागणूक देत होते. अशा अनेक गुणांनी गुरू गोविंद सिंगांचे व्यक्तिमत्व प्रेरणादायी होते, असे पंतप्रधान मोदी यावेळी आपल्या भाषणात म्हणाले. अंमली पदार्थांच्या सेवनातून आगामी पिढीला वाचवण्यासाठी बिहारचे मुख्यमंत्री नितीशकुमार यांनी सुरू केलेल्या विशेष प्रयत्नांचे पंतप्रधानांनी याप्रसंगी कौतुक केले. तसेच देशाच्या प्रगतीमध्ये बिहार महत्त्वपूर्ण भूमिका बजावत असल्याचेही पंतप्रधानांनी यावेळी सांगितले.
आशियाई क्रीडा स्पर्धा 2018 मध्ये उत्कृष्ट कामगिरी करणाऱ्या खेळाडूंचे पंतप्रधानांनी केले अभिनंदन

आशियाई क्रीडा स्पर्धा 2018 मध्ये उत्कृष्ट कामगिरी करणाऱ्या भारतीय खेळाडूंचे पंतप्रधान नरेंद्र मोदी यांनी अभिनंदन केले आहे. ‘आशियाई क्रीडा स्पर्धा 2018 चा समारोप होत असताना या स्पर्धेत उत्कृष्ट सादरीकरण करणाऱ्या भारतीय खेळाडूंचे मी पुन्हा एकदा अभिनंदन करतो. आशियाई क्रीडा स्पर्धेच्या इतिहासात 2018 या वर्षी भारतीय खेळाडूंनी आजवरची सर्वोत्कृष्ट कामगिरी नोंदवली. स्पर्धेत सहभागी प्रत्येक स्पर्धकाने भारताच्या सन्मानात भर घातली आहे. आशियाई क्रीडा स्पर्धा 2018 मध्ये आपण ज्या क्रीडा प्रकारांमध्ये आजवर उत्तम कामगिरी करत आलो आहोत, त्यात चांगली कामगिरी केलीच. पण यापूर्वी फारसे यश न मिळालेल्या क्रीडा प्रकारांमध्येही लक्षणीय कामगिरीची नोंद केली आहे. ही अतिशय सकारात्मक बाब असून भारतीय क्रीडा क्षेत्रासाठी हा शुभ शकून आहे. या स्पर्धकांचे प्रशिक्षक, सहाय्यक कर्मचारी, पालक, कुटुंबीय आणि मित्र मंडळींना मी अभिवादन करतो. या स्पर्धकांना सातत्याने पाठिंबा दिल्याबद्दल आपले आभार. या सर्व खेळाडूंना भविष्यात उत्तम कामगिरीसाठी माझ्या अनेक शुभेच्छा. आशियाई क्रीडा स्पर्धेत 2018 चे स्मरणीय आयोजन केल्याबद्दल राष्ट्रपती जोको विडोडो आणि इंडोनेशियाच्या जनतेचे अभिनंदन. या स्पर्धेत सर्व स्पर्धकांनी उत्कृष्ट सादरीकरण केले आणि खिलाडूवृत्तीचा वारंवार प्रत्यय येत राहिला’ असे पंतप्रधानांनी यासंदर्भात ट्विटरवरून जारी केलेल्या संदेशांमध्ये म्हटले आहे.
पंतप्रधान   मोदी  यांच्याहस्ते   नोएडाआणिदक्षिणदिल्लीदरम्यान  धावणाऱ्या  नवीनमेट्रोमार्गाचे 25 डिसेंबररोजीउद्घाटन. यामुळे  प्रवास  वेळेचीबचतहोणार

पंतप्रधान नरेंद्र मोदी यांच्या हस्ते २५ डिसेंबरला दिल्ली मेट्रो च्या नवीन मॅजेन्टा मार्गाचे उदघाटन करण्यात येईल. हा मार्ग नोएडाच्या बोटॅनिकल गार्डन आणि कालकाजी मंदिराला संलग्न असेल, जो नोएडा आणि दक्षिण दिल्ली दरम्यानच्या प्रवासाचा वेळ कमी करेल. या प्रसंगी पंतप्रधान नोएडातील एका जाहीर सभेला संबोधित करतील. केंद्र सरकारच्या शहरी वाहतुकीच्या आधुनिकीकरणा साठीच्या प्रयत्नांना हि प्रणाली म्हणजे एक दुवा असून ती केंद्रित तंत्रज्ञान, पर्यावरण – अनुकूल द्रुतगती जलद शहरी वाहतूक प्रणालीचे प्रतिनिधित्व करते. वर्ष 2017 मध्ये पंतप्रधानांच्या हस्ते उदघाटीत होणारी ही तिसरी मेट्रो आहे. त्यांनी जूनमध्ये कोच्चि मेट्रो तर नोव्हेंबरमध्ये हैदराबाद मेट्रो राष्ट्राला अर्पण केली असून, या दोन्ही प्रसंगी पंतप्रधानांनी सार्वजनिक सभेच्या ठिकाणी पोहोचण्यासाठी नवीन रेल्वेद्वारे मार्गक्रमण केले होते. राष्ट्रीय राजधानी विभागातील कार्यक्रमांना पंतप्रधान नरेंद्र मोदी नेहमीच मेट्रो ने प्रवास करतात. जानेवारी 2016 मध्ये, इंटरनॅशनल सोलर अलायन्स मुख्यालयाच्या पायाभरणी समारंभासाठी पंतप्रधान आणि तत्कालीन फ्रेंच राष्ट्राध्यक्ष फ्रान्कोइस हॉलंदे यांनी दिल्लीहून गुडगाव पर्यंतचा प्रवास मेट्रोने केला आहे. अलीकडेच एप्रिल 2017 मध्ये, पंतप्रधान आणि ऑस्ट्रेलियाचे पंतप्रधान माल्कम टर्नबुल यांनी अक्षरधाम मंदिरला सुद्धा मेट्रो द्वारेच भेट दिली होती. मास रॅपिड ट्रांजिट सिस्टीमद्वारे कनेक्टिव्हिटी वाढविण्याच्या उद्देशाने केंद्र सरकारने मागील साडे तीन वर्षांपासून सुमारे 165 किलो मीटर वर नऊ मेट्रो प्रकल्प सुरू केले आहेत. 140 किलो मीटर पेक्षा जास्त लांबीच्या पाच नवीन मेट्रो रेल प्रकल्पांना मंजुरी देण्यात आली आहे. पुढील दोन वर्षांत सुमारे 250 किलोमीटर लांबीच्या मेट्रो लाईनची सुरूवात प्रस्तावित केली आहे. बी. गोखले
भारत आणि इक्वेटोरियल गिनी यांच्यात पारंपरिक औषध प्रणाली क्षेत्रात सहकार्याबाबतच्या सामंजस्य कराराला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि इक्वेटोरियल गिनी यांच्यात पारंपरिक औषध प्रणाली क्षेत्रात सहकार्याबाबत सामंजस्य कराराला कार्योत्तर मंजुरी दिली आहे. या करारावर 8 एप्रिल 2018 रोजी स्वाक्षऱ्या करण्यात आल्या होत्या. या करारामुळे उभय देशांदरम्यान पारंपरिक औषध क्षेत्रात द्विपक्षीय संबंध वृद्धिंगत होतील. संशोधन, प्रशिक्षण अभ्यासक्रम, परिषदा / बैठका, तज्ञांची प्रतिनियुक्ती यासाठी लागणारा निधी आयुष मंत्रालयाच्या सध्याच्या अर्थसंकल्पीय तरतुदीतून वापरला जाईल.
डॉ. टेमसुला एओ यांच्या निधनाबद्दल पंतप्रधानांनी व्यक्त केला  शोक

आपल्या साहित्यकृतींद्वारे विस्मयकारक नागा संस्कृती लोकप्रिय करण्यात मोलाची भूमिका बजावणाऱ्या डॉ. टेमसुला आओ यांच्या निधनाबद्दल पंतप्रधान नरेंद्र मोदी यांनी तीव्र शोक व्यक्त केला आहे. आपल्या ट्विटरसंदेशामध्ये पंतप्रधान म्हणाले; “ आपल्या साहित्यकृतींद्वारे विस्मयकारक नागा संस्कृती लोकप्रिय करण्यात मोलाची भूमिका बजावणारे डॉ. टेम्सुला आओ यांच्या निधनाने मला तीव्र दुःख झाले आहे, शिक्षण आणि सांस्कृतिक क्षेत्रात देखील त्यांनी उल्लेखनीय कार्य केले होते. त्यांचे कुटुंबीय आणि मित्रांच्या प्रती मी माझ्या संवेदना व्यक्त करतो. त्यांच्या आत्म्यास शांती लाभो.”
द्वारका शारदा पीठाचे शंकराचार्य स्वामी स्वरूपानंद सरस्वती यांच्या निधनाबद्दल पंतप्रधान नरेंद्र मोदी यांनी व्यक्त केला शोक

नवी दिल्‍ली, 11 सप्‍टेंबर 2022 द्वारका शारदा पीठाचे शंकराचार्य स्वामी स्वरूपानंद सरस्वती यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे. "द्वारका शारदा पीठाचे शंकराचार्य स्वामी स्वरूपानंद सरस्वती जी यांच्या निधनामुळे अत्यंत दुःख झाले आहे. या शोक समयी त्यांच्या अनुयायांच्या दुःखात मी सहभागी आहे. ओम शांती", असे पंतप्रधानांनी आपल्या ट्विट संदेशात म्हटले आहे.
बेलमाँट फोरम सेक्रेटरियटला पाठबळ उपलब्ध करणा-या परस्पर सहकार्याला केंद्रीय मंत्रिमंडळाची मंजुरी

बेलमाँट फोरम सेक्रेटरियट या फ्रान्सच्या राष्ट्रीय संशोधन संस्थेला जानेवारी 2015 ते डिसेंबर 2017 पर्यंत पाठबळ देण्यासाठी 40000 युरो खर्चाच्या परस्पर सहकार्यविषयक कराराला केंद्रीय मंत्रिमंडळाने मंजुरी दिली आहे. 2017 नंतरही या संस्थेला आर्थिक पाठबळ देण्याची मंजुरी मंत्रिमंडळाने दिली आहे. 2009 मध्ये स्थापन झालेला बेलमाँट मंच जागतिक पातळीवरचा एक उच्च स्तरीय गट असून पर्यावरणीय बदलाविषयीचे संशोधन आणि आंतरराष्ट्रीय विज्ञान परिषदांना अर्थसाहाय्य उपलब्ध करत आहे. भारतासह, ऑस्ट्रेलिया, ब्राझील, कॅनडा, युरोपीय आयोग, फ्रान्स, जर्मनी, जपान, नेदरलँड, दक्षिण आफ्रिका, युके आणि अमेरिका या मंचाचे सदस्य आहेत.
न्युझीलंडच्या पंतप्रधान जेसिंडा अर्डर्न यांच्या बरोबर पंतप्रधानांची द्विपक्षीय बैठक

पंतप्रधान नरेंद्र मोदी यांनी संयुक्त राष्ट्र आम सभेच्या बैठकीच्या पार्श्वभूमीवर न्यूयॉर्क येथे 25 सप्टेंबर 2019 रोजी न्युझीलंडच्या पंतप्रधान जेसिंडा अर्डर्न यांची भेट घेतली. दोन्ही नेत्यांनी द्विपक्षीय संबंधांचा आढावा घेतला आणि राजकीय, आर्थिक, सुरक्षा आणि जनतेतील परस्पर संबंध अधिक दृढ करण्याबाबत उपाययोजनांची चर्चा केली. मनीला येथे नोव्हेंबर 2017 मध्ये झालेल्या बैठकीची आठवण दोन्ही नेत्यांनी काढली. न्यूझीलंडच्या पंतप्रधानांच्या ऑक्टोबर 2016 मधील भारत दौऱ्यानंतर नवीन संस्थात्मक यंत्रणा स्थापन करण्यात आली. ज्यामुळे द्विपक्षीय संबंध वृद्धिंगत झाल्याचे त्यांनी नमूद केले. संयुक्त राष्ट्र आम सभेच्या पार्श्वभूमीवर 24 सप्टेंबर 2019 रोजी आयोजित “समकालीन काळात गांधीजींची प्रासंगिकता” या कार्यक्रमात सहभागी होण्याचे निमंत्रण स्वीकारल्याबद्दल पंतप्रधान मोदी यांनी अर्डर्न यांचे आभार मानले. न्यूझीलंडच्या पंतप्रधानांनी, पंतप्रधान मोदी यांना ‘इंडिया 2022 – इन्व्हेस्टींग इन द रिलेशनशिप’ या नवीन धोरणात्मक कार्यक्रमाची माहिती दिली. न्यूझीलंडमधला भारतीय समुदाय आणि विद्यार्थी हे दोन्ही देशांना जोडणारे महत्वाचे सेतू असल्याचे सांगत दोन्ही देशांच्या मैत्रीपूर्ण संबंधांमध्ये त्यांचे मोठे योगदान असल्याचे अर्डर्न यांनी नमूद केले. आंतरराष्ट्रीय दहशतवादासह परस्पर हिताच्या प्रादेशिक आणि जागतिक मुद्यांवर त्यांनी चर्चा केली. या मुद्यांवर दोन्ही देशांचे एकमत असल्याबाबत त्यांनी प्रशंसा केली. दोन्ही देशांनी पुलवामा आणि ख्राईस्टचर्च दशहतवादी हल्ल्यांचा निषेध केला आणि परस्परांना पाठिंबा दर्शवला. भारताने ख्राईस्टचर्चबाबत न्यूझीलंड आणि फ्रांसच्या आवाहनाला पाठिंबा दर्शवला आहे.
केंद्रीय शस्त्रसाठा गोदाम आगीतील जिवीतहानी बद्दल पंतप्रधानांनी दु:ख व्यक्त केले

महाराष्ट्रातल्या पुलगाव येथील केंद्रीय शस्त्रसाठा गोदामाला आग लागल्याने झालेल्या जिवितहानीबद्दल पंतप्रधान नरेंद्र मोदी यांनी दु:ख व्यक्त केले आहे. “महाराष्ट्रातल्या पुलगाव येथील केंद्रीय शस्त्रसाठा गोदामाला लागलेल्या आगीत झालेल्या जिवीतहानीबद्दल कळल्यानंतर दु:ख झाले. माझी सद्‌भावना त्या सर्व शूर कुटुंबांसोबत आहे. मी प्रार्थना करतो की, जे जखमी झाले आहेत त्यांच्या तब्येतीत लवकर सुधारणा होऊ दे, तसेच मी संरक्षण मंत्री मनोहर पर्रिकर यांना घटनास्थळाला भेट देऊन परिस्थितीची पाहणी करायला सांगितली आहे, असे पंतप्रधानांनी आपल्या ट्विटरवरील संदेशात म्हटले आहे.
पंतप्रधानांनी चेती चंद निमित्ताने दिल्या शुभेच्छा

पंतप्रधान श्री. नरेंद्र मोदी यांनी चेती चंदच्या निमित्ताने नागरीकांना शुभेच्छा दिल्या आहेत. श्री मोदीं यांनी आपल्या ट्विटर संदेशात मध्ये म्हटले आहे: “चेती चंद यानिमित्ताने शुभेच्छा, विशेषतः सिंधी समुदायाला. भगवान झुलेलाल यांची विशेष कृपादृष्टी आपल्यावर सदैव राहो. मी अशी प्रार्थना करतो, की येणाऱ्या वर्षात प्रत्येकाच्या मनोकामना पूर्ण होवोत. ”
द्विपक्षीय भागीदारांसोबत विकास महामंडळासाठी द्विपक्षीय सरकारी विकास सहाय्यता धोरणाच्या सध्याच्या मार्गदर्शक तत्त्वांमध्ये सुधारणा

पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने द्विपक्षीय भागीदारांसोबत विकास महामंडळासाठी द्विपक्षीय सरकारी विकास सहाय्यता धोरणाच्या सध्याच्या मार्गदर्शक तत्तवांमध्ये सुधारणा करायला मंजूरी दिली आहे. मार्गदर्शक तत्वांमध्ये प्रस्तावित सुधारणांचा तपशील खालीलप्रमाणे :- पंतप्रधानांच्या मान्यतेनंतर, अर्थमंत्री आणि परराष्ट्र व्यवहार मंत्री सध्याचे द्विपक्षीय भागीदार अर्थात अमेरिका, ब्रिटन, जपान, फ्रान्स, इटली, कॅनडा, रशिया तसेच युरोपीय आयोग आणि जी-8 च्या बाहेरील देशांव्यतिरिक्त कोणत्याही देशासोबत द्विपक्षीय सहकार्य स्वीकारण्यासाठी अधिकृत केले जाऊ शकतात. ठोस भांडवली प्रकल्प आणि विशेष प्रकल्पांसाठी विशेष कर्ज स्विकारण्यासाठी पुढील अटी असतील :- (अ) द्विपक्षीय भागीदाराकडून एका वर्षात एक अब्ज अमेरिकी डॉलरचे किमान सहाय्य मिळेल. ज्यातील 50 टक्के कर्ज हे सामान्य संयुक्त कर्ज असेल. (आ) सर्व करारांसाठीच्या (वस्तू, सेवा आणि सल्ल्‍यासह) अपेक्षा द्विपक्षीय भागीदारी देशातील कंपन्या आणि भारतीय कंपन्यांपर्यंत सिमित असू शकतील. द्विपक्षीय भागीदारांच्या 20p£rnpanies संयुक्त उद्योग आणि भारतीय कंपन्या पात्र ठरतील. जिथे भारतीय नागरिक/कंपन्यांचे स्वामित्व 50 टक्क्यांहून अधिक आहे तिथे भारतीय कंपन्यांना निर्बंध घातले जातील. (इ) सोर्सिंगची परिस्थिती बंद करण्यासाठी आणि वरील मुद्दयाअंतर्गत लिलाव प्रक्रियेमध्ये पुरेशा प्रतिसादाच्या अभावाच्या स्थितीमध्ये आंतरराष्ट्रीय प्रतिस्पर्धात्मक लिलावामध्ये सहभागी होण्याची तरतूद आहे. (ई) वस्‍तू आणि सेवांमधील एकूण मूल्‍याच्या 30 टक्क्यांहून अधिक आर्थिक क्षमता असणाऱ्या देशांना सोर्सिंगचा आग्रह केला जाऊ नये. (उ) विशेष कर्जावर व्याजाचा वार्षिक दर 0.3 टक्क्यांहून अधिक असू नये तसेच कालावधी 40 वर्षांपेक्षा कमी नसावा. (ऊ) 250 दशलक्ष अमेरिकन डॉलर इतका किमान प्रकल्प खर्च असलेले प्रकल्पच या विशेष कर्जासाठी पात्र असतील. (ऋ) सरकार द्वारा लागू कोणताही प्रकल्प संबंधित राज्‍य सरकारच्या परवानगीनेच कार्यान्वित होईल. सुधारित मार्गदर्शक तत्त्वांअंतर्गत अर्थमंत्री वरील नियम शिथिल किंवा त्यामध्ये सवलत देऊ शकतात.
भारत आणि संयुक्त राष्ट्राच्या लिंग समानता आणि महिला सबलीकरण  संस्था  यांच्यातल्या कराराला केंद्रीय मंत्रिमंडळाची मान्यता

भारत आणि संयुक्त राष्ट्राच्या लिंग समानता आणि महिला सबलीकरण संस्था(यूएन -वूमन) यांच्यातल्या करारावर स्वाक्षऱ्या करायला केंद्रीय मंत्रिमंडळाने मान्यता दिली आहे. कायदे, धोरणे आणि कार्यक्रमाद्वारे,लिंग समानतेसाठी पंचायत राज संस्थांसह ,संबंधित संस्थांच्या क्षमता मजबूत करण्यासाठी पंचायत राज मंत्रालयाला तांत्रिक सहाय्य पुरवण्यासंदर्भातला हा प्रस्ताव आहे. निवडून आलेल्या महिला प्रतिनिधीच्या क्षमता वृद्धीवर लक्ष केंद्रित करण्यासाठी आणि पंचायत राज संस्थांमध्ये महिलांच्या सहभागाला प्रोत्साहन देण्यासाठी पंचायत मंत्रालय आणि यूएन -वूमेन यांनी सहयोगाने कार्य करायचा निर्णय घेतला आहे. आंध्र प्रदेश,तेलंगणा,ओडिशा,कर्नाटक,राजस्थान आणि मध्य प्रदेश या सहा राज्यात जिल्हा आणि उप जिल्हा स्तरावर या सामंजस्य करारांतर्गत कृती अंमलबजावणी करण्यात येईल.
पंतप्रधानांनी पुण्यात आयआयएसईआर इथे वैज्ञानिकांशी साधला संवाद

पंतप्रधान नरेंद्र मोदी यांनी पुण्यात आयआयएसईआर भारतीय विज्ञान शिक्षण आणि संशोधन संस्थेत वैज्ञानिकांशी संवाद साधला. स्वच्छ ऊर्जेसाठी नवे साहित्य आणि उपकरणे, कृषी जैवतंत्रज्ञान, नैसर्गिक संसाधने मॅपिंग अशा विविध विषयांवर वैज्ञानिकांनी यावेळी सादरीकरण केले. आण्विक जैवतंत्रज्ञान, हवामानविषयक अभ्यास, गणिती वित्त संशोधन या क्षेत्रातले अद्ययावत तंत्रज्ञान या सादरीकरणादरम्यान दाखविण्यात आले. या माहितीपर सादरीकरणाबद्दल पंतप्रधानांनी वैज्ञानिकांची प्रशंसा केली. देशाचा जलदगती विकास साधण्यासाठी उपयुक्त आणि देशाच्या विशिष्ट गरजांची पूर्तता करणारे माफक दरातले तंत्रज्ञान विकसित करण्याचे आवाहन त्यांनी यावेळी केले. याआधी, पंतप्रधानांनी या संस्थेच्या पुणे परिसराला भेट देऊन विद्यार्थी आणि संशोधकांशी संवाद साधला. या संस्थेत सी-डॅकने आणलेल्या परम ब्रम्ह या सुपर कॉम्युटरची पाहणी केली. भारतीय विज्ञान शिक्षण आणि संशोधन संस्था ही देशातल्या विज्ञान शिक्षण आणि संशोधन विषयक संस्थांपैकी एक अव्वल समूह आहे. पोलीस महासंचालकाच्या परिषदेला उपस्थित राहण्यासाठी पंतप्रधान दोन दिवसांच्या पुणे भेटीवर आहेत.
ओदिशातील ‘पैका’ क्रांतीकारकाच्या स्मरणार्थ पंतप्रधान मोदी यांच्या हस्ते टपाल तिकीट आणि नाण्याचे अनावरण, आयआयटी भुवनेश्वर परिसराचेही राष्ट्रार्पण

पंतप्रधान नरेंद्र मोदी आज एक दिवसाच्या ओदिशा दौऱ्यावर गेले होते. आयआयटी भुवनेश्वर परिसरात पंतप्रधानांच्या हस्ते ‘पैका’ या ओदिशी क्रांतीकारकाच्या स्मरणार्थ विशेष टपाल तिकीट आणि नाण्याचे अनावरण करण्यात आले. 1817 साली ‘पैका’ यांनी ब्रिटीश साम्राज्याविरुद्ध सशस्त्र क्रांती केली होती, जी इतिहासात पैका विद्रोह या नावाने ओळखली जाते. यावेळी भुवनेश्वरच्या उत्कल विद्यापीठात ‘पैका’ यांच्या नावाने एक अध्यासन सुरु करण्याची घोषणाही करण्यात आली. पंतप्रधानांच्या हस्ते ‘ललितगिरी’ या वास्तुसंग्रहालयाचेही उद्‌घाटन झाले. ओदिशामधील ललितगिरी हे बौद्ध धर्माचे एक सुप्रसिद्ध सांस्कृतिक स्थान आहे. या जागेला पुरातत्वीय महत्वही असून येथे प्राचीन स्तूप आणि बुद्ध विहार आहे. यावेळी पंतप्रधानांनी आयआयटी भुवनेश्वरचा नवा परिसर राष्ट्राला अर्पण केला तसेच कामगारांसाठीच्या इसीआयएस रुग्णालयाचे उद्‌घाटनही त्यांच्या हस्ते झाले. त्याशिवाय जलवाहिनी आणि रस्ते प्रकल्पांची पायाभरणीही पंतप्रधानांच्या हस्ते झाली. यावेळी बोलतांना पंतप्रधान म्हणाले की, आज उद्‌घाटन, राष्ट्रार्पण आणि पायाभरणी झालेल्या प्रकल्पांची एकूण किंमत 14 हजार कोटींपेक्षा अधिक आहे. पूर्व भारताचा विकास करण्यासाठी केंद्र सरकार कटिबद्ध असल्याचा पुनरुच्चार त्यांनी केला. आयआयटी भुवनेश्वरमुळे ओदिशाच्या औद्योगिक विकासाचा मार्ग खुला होईल तसेच तंत्रज्ञानाच्या मदतीने लोकांच्या जीवनमानात सुधारणा होईल अशी आशा त्यांनी व्यक्त केली. राज्यात आरोग्य सुविधा, रस्ते, तेल आणि घरगुती गॅस पाईपलाईन सुरु करण्याचा सरकारचा विचार असल्याचे त्यांनी सांगितले.
राष्ट्राध्यक्ष पुतीन यांनी पंतप्रधान मोदींशी साधला संवाद

रशियाचे राष्ट्राध्यक्ष व्लादिमीर पुतीन यांनी आज पंतप्रधान नरेंद्र मोदी यांच्याशी दूरध्वनीवरुन संवाद साधला. यावेळी राष्ट्राध्यक्ष पुतीन यांनी पुलवामा दहशतवादी हल्ल्याबाबत तीव्र दु:ख व्यक्त केले. दहशतवादा विरुद्धच्या लढ्यात रशियाची जनता भारतीयांसोबत असल्याचे सांगितले. सीमेपलिकडून होणाऱ्या दहशतवादी हल्ल्यांविरुद्ध आपले हित सांभाळण्याच्या भारताच्या प्रयत्नांना रशिया कायम देत असलेल्या ठाम पाठिंब्याबाबत पंतप्रधान मोदी यांनी राष्ट्राध्यक्ष पुतीन यांचे आभार मानले तसेच विशेष महत्वाच्या सामरीक भागीदार म्हणून दहशतवादाचा सामना करण्यासाठी द्विपक्षीय सहकार्य अधिक मजबूत करण्याकरता भारताच्या कटिबद्धतेचा पुनरुच्चार केली. संबंधितांनी दहशतवादाला दिला जाणारा सर्व पाठिंबा पूर्णपणे थांबवावा, यासंदर्भात दोन्ही नेत्यांचे एकमत झाले. दोन्ही देशांमधील वृद्धिंगत होणारे सहकार्य विशेष महत्वाच्या सामरीक भागीदारीला अधिक बळ देईल याबाबतही दोन्ही नेत्यांचे एकमत झाले. यावर्षी व्लाडीवोस्टोक इथे होणाऱ्या पूर्व आर्थिक परिषदेला पंतप्रधान मोदी यांनी उपस्थित राहण्यासाठी राष्ट्राध्यक्ष पुतीन यांनी पुन्हा निमंत्रण दिले. पंतप्रधान मोदी यांनी या निमंत्रणाचा स्वीकार केला आणि रशियाच्या अति पूर्वेसह दोन्ही देशातल्या वाढत्या आर्थिक सहकार्याचे महत्व अधोरेखित केले.
भारत आणि ब्राझील दरम्यान बालसंगोपनासंदर्भात द्विपक्षीय सहकार्यविषयक सामंजस्य कराराला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि ब्राझिल दरम्यान बालसंगोपनासंदर्भात द्विपक्षीय सहकार्यविषयक सामंजस्य कराराला मंजुरी दिली आहे. भारताचे महिला आणि बालविकास मंत्रालय आणि ब्राझिलचे नागरिकत्व मंत्रालय यांच्यात हा करार होणे अपेक्षित आहे. लाभ यामुळे दोन्ही देशांदरम्यान मैत्रीचे बंध अधिक मजबूत होतील आणि बालपणाच्या सुरुवातीच्या काळात घ्यायच्या काळजीबाबत द्विपक्षीय सहकार्य वृद्धिंगत होईल. यातून दोन्ही देशांना सर्वोत्तम पद्धतींच्या आदानप्रदानातून लाभ मिळेल.
राष्ट्रीय रुर्बन अभियानाचा पंतप्रधानांच्या हस्ते शुभारंभ

पंतप्रधान नरेंद्र मोदी यांनी आज छत्तीसगडमधल्या राजनंदगाव जिल्हयातल्या कुरुभात येथे राष्ट्रीय रुर्बन अभियानाचा प्रारंभ केला. ग्रामीण आत्मा आणि शहरी सोयी-सुविधांनी युक्त अशा समूहविकासावर आधारित विकास करण्यासाठी रुर्बन अभियान सक्षम ठरेल असा विश्वास पंतप्रधानांनी यावेळी बोलताना व्यक्त केला. स्मार्ट खेडी निर्माण करुन स्मार्ट सिटी उपक्रमासाठी हे रुर्बन अभियान पूरक ठरेल असे पंतप्रधान म्हणाले. रुर्बन समूह विकास, आर्थिक घडामोडींचे केंद्र ठरेल आणि त्यामुळे आजुबाजुच्या खेडयातल्या जनतेचे जीवनमान उंचावून विकासाला चालना मिळेल असेही त्यांनी सांगितले. देश, विकासाच्या एका नव्या दिशेने वाटचाल करत आहे. याचे उदाहरण म्हणजे रुर्बन अभियानाचा प्रारंभ नवी दिल्लीतून नव्हे, तर छत्तीसगडमधल्या राजनंदगाव जिल्हयातल्या कुरुभात येथून झाल्याचे पंतप्रधानांनी नमूद केले. खेडी आणि आदिवासी समाजाच्या दरवाज्यात प्रशासन आणले जात आहे असे ते म्हणाले. आजूबाजूची खेडी हागणदारीमुक्त झाल्याबद्दल ती खेडी आणि समुदायांचे पंतप्रधानांनी अभिनंदन केले. तत्पूर्वी विकास योजनांची अंमलबजावणी आणि हस्तकलाकृतींच्या प्रदर्शनालाही पंतप्रधानांनी भेट दिली.
द्विपक्षीय संरक्षण सहकार्य क्षेत्र प्रगतीबाबत अमेरिकन संरक्षण मंत्री आणि पंतप्रधान नरेंद्र मोदी दरम्यान बैठक संपन्न

अमेरीकेचे संरक्षण मंत्राी ॲश्टन कार्टर यांनी आज पंतप्रधान नरेंद्र मोदी यांची भेट घेतली. दोन्ही देशांदरम्यानच्या द्विपक्षीय संरक्षण सहकार्य क्षेत्राच्या प्रगतीबाबत पंतप्रधानांनी समाधान व्यक्त केले. दोन्ही देशातील संरक्षण तंत्रज्ञान आणि व्यापार पुढाकाराबाबतची चर्चा ही, संरक्षण क्षेत्रातल्या ‘मेक इन इंडिया’च्या त्यांच्या दृष्टीकोनासोबत प्रगती करेल, असा विश्वास पंतप्रधानांनी व्यक्त केला. अमेरीका भारताकडे संरक्षण विषयक महत्वाचा मित्र म्हणून पाहतो, असे कार्टर म्हणाले. दोन्ही देश ग्राहक-खरेदीदार या नात्याऐवजी आता उत्पादक भागीदारीकडे वाटचाल करत असल्याचे त्यांनी सांगितले. दोन्ही नेत्यांनी दक्षिण आशिया आणि आशिया पॅसिफिक विभागासह इतर प्रादेशिक परिस्थितीबाबत चर्चा केली. समतोल राखण्याचे अमेरीकेचे धोरण आणि भारताचे पूर्वे बाबतचे धोरण एकमेकांना पूरक असल्याचे कार्टर म्हणाले.
अक्षय तृतीयेनिमित्त  पंतप्रधानांच्या जनतेला शुभेच्छा

पंतप्रधान नरेंद्र मोदी यांनी देशातल्या जनतेला अक्षय तृतीयेनिमित्त शुभेच्छा दिल्या आहेत. “अक्षय तृतीयेच्या शुभेच्छा. या सुगीच्या हंगामात शेतकऱ्यांना भरपूर उत्पन्न लाभावे आणि जनतेचे आयुष्य सुख समृध्दीने परिपूर्ण व्हावे” असे पंतप्रधानांनी आपल्या शुभेच्छा संदेशात म्हटले आहे.
पंतप्रधानांनी लालकृष्ण अडवाणी यांच्या जन्मदिनानिमित्त त्यांना शुभेच्छा दिल्या

पंतप्रधान नरेंद्र मोदी यांनी लालकृष्ण अडवाणींना त्यांच्या जन्मदिनानिमित्त शुभेच्छा दिल्या. ‘आमचे मार्गदर्शक आणि प्रेरणास्थान असलेल्या माननीय लालकृष्ण अडवाणींना त्यांच्या जन्मदिनानिमित्त हार्दिक शुभेच्छा!’ आडवाणींना चांगले आरोग्य आणि दिर्घायुष्य लाभू दे ही प्रार्थना. देशासाठी अडवाणींचे योगदान अमूल्य आहे. ज्ञानी आणि सत्यनिष्ठ व्यक्ती म्हणून नेहमीच त्यांचा सन्मान केला जाईल. व्यक्तिगत जीवनात मी अडवाणींपासून खूप काही शिकलो आहे. आमच्यासारख्या कार्यकर्त्यांसाठी ते सर्वश्रेष्ठ शिक्ष्क आणि नि:स्वार्थ सेवेचे प्रतीक आहेत’ असे पंतप्रधानांनी आपल्या शुभेच्छा संदेशात म्हटले आहे.
विमान संशोधन विधेयक, 2019 मांडण्यासाठी मंत्रिमंडळाची मान्यता

पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीमध्ये विमान अधिनियम 1934 मध्ये दुरूस्ती करण्यासाठी ‘विमान संशोधन विधेयक, 2019’ मांडण्यासाठी केंद्रीय मंत्रिमंडळाने मान्यता दिली. हे विधेयक आता संसदेमध्ये मांडण्यात येईल. या दुरूस्ती विधेयकामध्ये सध्या दंडाची कमाल मर्यादा 10 लाख रूपये आहे ती वाढून एक कोटी रूपये करण्यात आली आहे. या माध्यमातून विद्यमान अधिनियमांची व्याप्ती अधिक वाढवून त्यामध्ये सर्व क्षेत्रातल्या हवाई विभागांचा समावेश करण्यात आला आहे. या कायदा दुरूस्तीमुळे आंतरराष्ट्रीय नागरी विमान संघटनेच्या (आयसीएओ) गरजांची पूर्तता होवू शकणार आहे. यामुळे भारतामध्ये नागरी हवाई क्षेत्रामध्ये तीन नियामक संस्था होतील. यामध्ये नागरी हवाई महानिदेशालय, नागरी हवाई सुरक्षा ब्युरो आणि विमान दुर्घटना तपास ब्युरो यांचा समावेश असणार आहे. या तीनही संस्थांचे काम प्रभावीपणाने होवू शकणार आहे. यामुळे देशामध्ये हवाई वाहतूक अधिक सुरक्षित होवू शकणार आहे.
आफ्रिकेतील विकास सहकार्याबाबत भारत आणि संयुक्त अरब अमिराती दरम्यान सामंजस्य कराराला मंत्रिमंडळाची मंजुरी

पंतप्रधान नरेन्द्र मोदी यांच्या अध्यक्षतेखाली केंद्रीय मंत्रिमंडळाने आज आफ्रिकेतील विकास सहकार्याबाबत भारत आणि संयुक्त अरब अमिराती दरम्यान सामंजस्य कराराला मंजुरी दिली. या करारामध्ये आफ्रिकेत विकास भागीदारी प्रकल्प आणि कार्यक्रमांच्या अंमलबजावणीसाठी उभय देशांदरम्यान सहकार्याची रुपरेखा आखण्याचा समावेश आहे. लाभ : या करारामुळे भारत आणि आफ्रिकी देशांदरम्यान राजकीय आणि आर्थिक संबंध दृढ करण्यात मदत मिळेल तसेच आपले व्यापक धोरणात्मक हित साधले जाईल.
उत्कल एक्सप्रेस दुर्घटनेबद्दल पंतप्रधानांना दु:ख

उत्तर प्रदेशमध्ये मुजफ्फरनगर जवळ उत्कल एक्सप्रेसला झालेल्या अपघाताबद्दल पंतप्रधान नरेंद्र मोदी यांनी दु:ख व्यक्त केले आहे. अपघातग्रस्त लोकांना तातडीने मदत पुरवण्यात येत असून रेल्वे मंत्रालय आणि उत्तर प्रदेश सरकार उद्‌भवलेल्या परिस्थितीकडे आणि मदत कार्याकडे काळजीपूर्वक लक्ष देत आहे, असे पंतप्रधानांनी सांगितले आहे. “मुजफ्फरनगरजवळ रुळावरुन उत्कल एक्सप्रेस घसरल्यामुळे आपल्याला तीव्र वेदना झाल्या आहेत. या अपघातात मृत पावलेल्यांच्याप कुटुंबियांच्या दु:खात मी सहभागी आहे. जखमींची प्रकृती लवकरात लवकर सुधारावी, अशी माझी इच्छा आहे. एकंदर परिस्थितीवर रेल्वे मंत्रालय आणि उत्तर प्रदेश सरकार काळजीपूर्वक लक्ष देत आहे. त्याचबरोबर अपघातग्रस्तांना सर्वोत्तोपरी मदत तातडीने पुरवली जात आहे”, असे पंतप्रधान मोदी यांनी म्हटले आहे.
सरकारचा खत अनुदान वाढीचा ऐतिहासिक शेतकरी हिताचा निर्णय

नवी दिल्ली, 19 मे 2021 पंतप्रधान नरेंद्र मोदी यांच्या अध्यक्षतेखाली खत दराच्या प्रश्नावर उच्चस्तरीय बैठक झाली. खतांच्या दराच्या मुद्यावर सविस्तर सादरीकरण करून त्यांना माहिती देण्यात आली. आंतरराष्ट्रीय स्तरावर फॉस्फोरिक ऍसिड ,अमोनिया इत्यादींच्या वाढत्या किंमतींमुळे खतांच्या किंमतीत वाढ होत असल्यासंदर्भात या बैठकीत चर्चा झाली. आंतरराष्ट्रीय स्तरावर किंमतीत वाढ असली तरी शेतकऱ्यांना जुन्या दरानेच खते मिळाली पाहिजेत ,यावर पंतप्रधानांनी भर दिला. डीएपी खतासाठीचे अनुदान 500 रुपये प्रति पिशवी वरून 140% वाढवून 1200 रुपये प्रति पिशवी करण्याचा ऐतिहासिक निर्णय घेण्यात आला. अशा प्रकारे डीएपीच्या आंतरराष्ट्रीय बाजारभावांमध्ये वाढ होत असूनही,1200 रुपये रुपये प्रति पिशवी या जुन्या दराने विक्री सुरू ठेवण्याचा निर्णय घेण्यात आला आहे, यासोबतच दरवाढीचा सर्व भार केंद्र सरकारने घेण्याचा निर्णय घेतला आहे. प्रति पिशवी अनुदानाच्या रकमेत एकाच वेळी इतकी वाढ यापूर्वी कधीच झालेली नाही. मागील वर्षी डीएपीची प्रत्यक्षात किंमत प्रति पिशवी 1,700 रुपये होती. ज्यामध्ये केंद्र सरकार 500 हजार रुपयांचे अनुदान देत होते. त्यामुळे कंपन्या शेतकऱ्यांना 1200 रुपये प्रति पिशवी दराने खताची विक्री करीत होत्या. अलीकडेच, डीएपीमध्ये वापरण्यात येणारे फॉस्फोरिक ऍसिड अमोनिया इत्यादींच्या आंतराष्ट्रीय किंमती 60% ते 70% पर्यंत वाढल्या आहेत. या कारणामुळे डीएपीच्या एका पिशवीची प्रत्यक्ष किंमत सध्या 2400 रुपये आहे, 500 रुपयांचे अनुदान वजा करून खत कंपन्यांमार्फत 1900 रुपयांना या पिशवीची विक्री केली जाते. आजच्या निर्णयामुळे शेतकऱ्यांना 1200 रुपये किंमतीतच डीएपी खताची पिशवी मिळत राहील. पंतप्रधान म्हणाले की, आमचे सरकार शेतकऱ्यांच्या कल्याणासाठी वचनबद्ध आहे आणि शेतकऱ्यांना भाववाढीचा सामना करावा लागू नये हे सुनिश्चित करण्यासाठी सर्वतोपरी प्रयत्न केले जातील केंद्र सरकार दरवर्षी रासायनिक खतांच्या अनुदानावर सुमारे 80,000 कोटी रुपये खर्च करते. डीएपीसाठी अनुदानाच्या वाढीसह खरीप हंगामात अनुदानासाठी भारत सरकार 14,775 कोटी रुपये अतिरिक्त खर्च करेल. अक्षय्य तृतीयेच्या दिवशी पीएम-किसान अंतर्गत शेतकऱ्यांच्या खात्यात 20,667 कोटी रुपयांचा निधी थेट हस्तांतरीत केल्यानंतर शेतकऱ्यांच्या हिताचा हा दुसरा मोठा निर्णय आहे.
भारतीय कृषी संस्थेची जमीन भारतीय पशुवैद्य परिषदेला हस्तांतरीत करायला केंद्रीय मंत्रिमंडळाची मंजूरी

भारतीय कृषी संशोधन संस्था (आय ए आर आय), नवी दिल्ली यांच्याकडील दोन एकर जमीन भारतीय पशुवैद्यक परिषदेला (व्ही सी आय) हस्तांतरीत करण्याच्या प्रस्तावाला आज पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळानं मंजूरी दिली. व्ही.सी.आय ला ही जमीन 1 रुपया प्रति चौरस मीटर या दराने एकूण 8,01,278 रुपयांच्या एकूण भाडे रकमेवर 99 वर्षांकरीता भाड्याने देण्यात येणार आहे. व्ही.सी.आय पशु विज्ञान क्षेत्रातील नवनवीन विषयांवर लघु अभ्यासक्रमांचे आयोजन करेल ज्यामुळे कार्यरत पशुवैद्यक व्यावसायिकांचे कौशल्य विकसीत होण्यासाठी मदत होईल. सुविधा उपलब्ध करुन दिल्यानंतर व्ही सी आय अतिरिक्त उपक्रम सुरु करेल आणि त्यापासून होणारे लाभ ग्रामीण लोकसंख्येपर्यंत पोहचवले जातील ज्यामुळे देशाच्या आर्थिक विकास आणि रोजगार निर्मितीत वृध्दि होईल.